Allikukivi Veinimõis
ASUKOHT:
Kooli tee 2, Allikukivi küla, 86201, Saarde vald, Pärnumaa
Asukoht kaardil
GPS 25°1'16''E, 58°9'3''N
KONTAKT:
GSM: (+372 ) 525 2800
E-KONTAKT:
KONTAKTISIK:
Raili Hein
Pereettevõttena toimetav veinimõis tegeleb peamiselt marjade kasvatamisega ning oma marjadest marjaveinide tootmisega.
Veinimõis on külastajatele avatud igapäevaselt. Tutvustava ekskursiooni käigus tutvutakse marjaaiaga, külastatakse ajalooliste võvide all asuvat kaasaegset tootmist ning pakutakse jooke degusteerida. Igapäevaselt on avatud mõisa poetuba. Suvekuudel pakutakse majutust moodsates kõiki mugavusi pakkuvates glämpingu telkides. Soovi korral viib perenaine läbi koolitusi kuidas ise kodustes tingimustes väärt jooki valmistada.
Uhke häärberi koos maalilise pargiga rajas 1860-tel aastatel Saksamaalt pärit insener K. F. Zoepffel. Tema pere olevat seda kasutanud küll vaid mõnel suvekuul aastas. Tegemist on neogooti sugemetega historitsistliku tellisehitisega. Oma stiililt ja ümbritsevalt maastikult meenutab häärber tolle ajastu mõisahooneid - esindusfunktsioon, hoone esine kaarjas sissesõidutee, ümbritsev park.
Allikukivi Veinimõisa teenusele"Allikukivi Veinimõisa külastus koos degusteerimisega" on tunnustatud ökoturismi kvaliteedimärgisega EHE (Ehtne ja Huvitav Eesti).
ALLIKUKIVI VEINIMÕISA KÜLASTUS JA DEGUSTEERIMINE
Külastuse käigus:
- räägime piirkonna ja häärberi ajaloost;
- külastame mõisa ajaloolist parki;
- külastame mõisa aeda,kus vaatame millest Allikukivil veini tehakse;
- külastame mõisa veinikeldrit,kus räägime marjaveinide valmistamisest;
- degusteerime mõisas valmistatud marjaveine.
Allikukivi glämping (1 telk)
Mugav ööbimisvõimalus ruumikas ja avaras telgis, mis meenutab olemuselt pigem tuba ning sisustatud kõigega, mis mõnusaks ööbimiseks vajalik. Telgis on voodid kõikidele ööbijatele, kus on võimalik ennast puhaste linade vahel välja sirutada. Samuti on olemas pesemisvõimalus.
Õhtune veinimõisa tuur koos degusteerimisega pererahva juhendamisel ja mõnus hommikusöök mõisa terrassil kuulub öömaja juurde.
Loodussõpradele pakuvad avastamist Allikukivi koopad, Nigula või Tolkuse raba või hoopis Soomaa rajad, ajaloohuvilistele aga Allikukivi, Voltveti ja Vana-Kõpu mõis.